Gyselaarsdrama in Algerië: 30 ontsnap | Nuus24
Algiers – Altesaam 30 Algerynse werkers kon Donderdag daarin slaag om te ontsnap uit die gasaanleg in Algerië waar hulle saam met 'n groep Westerlinge gyselaar gehou is.Gewapende mans het Woensdag voor sonopkoms die gasaanleg en werkers se huise binnegestorm en ‘n groep wat hulself die “Bataljon van Bloed” noem, het gesê hulle hou 41 buitelanders, insluitend Amerikaners, Japannese en Europeërs by Tigantourine, diep in die Sahara, aan.“Dertig Algerynse werkers het Donderdag uit die Tinguentourine-gasaanleg ontsnap waar hulle sedert Woensdag deur ‘n gewapende terroristegroep aangehou is,” het die APS-nuusagentskap berig.'n Brit en 'n Algeryn is dood nadat hulle probeer het om die rebelle aan te val.William Hague, Brittanje se minister van buitelandse sake, het die sterftes ten sterkste veroordeel.Hague het bygevoeg dat hy ‘n taakmag na Algerië gestuur het om die land se weermag te help om die gyselaars te bevry.– Volg Nuus24 op Twitter - Sapa - AFP